A szülőkkel történő egyeztetés a probléma jellegéről.
Ennek keretében döntjük el, milyen kérdést szeretnénk megismerni, feltárni. A szülő rövid tájékoztatásban részesül a pszichológusi munka kereteiről.
A szülők ezt követően eldönthetik, hogy szeretnék-e folytatni a közös munkát.
2. Diagnosztikai szakasz
A gyermekkel való közös munka elején a probléma megismerése, feltárása az első lépés.
Ez a gyermekek életkorához, kommunikációs szintjéhez és problémájához igazítva különböző standardizált tesztekkel, projektív eszközökkel, közös játékkal és beszélgetéssel történik.
3. Szülői vezetés
A szülő igény szerinti, rendszeres tájékoztatásban részesül a diagnosztikus munkáról, azonban ha ezen felül igénye van további segítségre a probléma kezelésére, erre sor kerülhet személyes tanácsadás keretein belül.
Gyermekekkel (6-12 év) folytatott terápia menete
A gyermekterápia három fontos céllal rendelkezik: a gyermekek pszichés, mentális felmérése, fejlődési problémák prevenciója, és az egészséges fejlődésmenet helyreállítása. A gyermekek esetében fontos, hogy egy biztonságos, életkornak és fejlettségi szintnek megfelelő vizsgálatok és módszerek egyesüljenek a terápiában.
4. Szülői tájékoztatás
A diagnosztikai szakasz lezárásaként a szülők részletes tájékoztatást kapnak a tesztek és a felmérések eredményéről, melyet írásban is átvehetnek.
A probléma hátterének ismertetése után javaslatokat kapnak a nevelési, iskolai és szociális helyzeteket illetően. Amennyiben a vizsgálati eredmények szükségessé teszik, és a szülők is egyetértenek, közös terápiás munka kezdődik a gyermekkel.
5. Terápiás ülések
A terápia rendszerességét és hosszát előre meghatározva megkezdjük a közös terápiás munkát a gyermekkel.
A kisebbek, kevésbé verbalizáló gyermekekkel a játék, a közös rajz, a projektív eszközök állnak előtérben, míg az idősebb gyerekekkel a szóbeli terápia kerül előtérbe.